سیرا سایلاری اشیالارین سیراسینی بیلدیریر. بو سایلار مقدار سایلارینا دؤرد جور "ینجی٤"/ینجی- ̂ینجی- ۆنجو- ونجو/شکیلچیلرینی آرتیرماقلا دوزه لیر. بو سایلار "نئچنجی؟" سوالینا جواب وئریر. مثلا: اوچ- اوچونجو، اون-اوندؤردونجو..
"ایکی- آلتی- یئددی" سایلاری سسلی ایله بیتدییی اوچون، سیرا سایلاری شکیلچیلری علاوه اولونارکن"ی" سسلیسیندن بیری دوشور. مثال: آلتینجی، ایکینجی..
مقدار سایلاری اشیالارین مقدارینی بیلدیردیکلری حالدا، سیرا سایلاری اشیالارین سیراسینی بیلدیریر. سیرا سایلارینین ایکینجی خصوصیتی اونلارین صفتلره یاخین اولماسیدیر. صفتلر کیمی بو سایلار دا، عین زاماندا "هانسی؟" سوالینا جواب وئریر.
سیرا سایلاری مستقل ایشلندیکده، مقدار سایلارینا نسبتا، اسملره داها یاخین اولور. بو حالدا سیرا سایلاری تامامیله مستقل اشیانی نظرده جانلاندیریر و اسملر کیمی حاللانیر و جمعلنیر.. مثال: سکیزینجیلری چاقیردیلار. ایکینجییه سؤزوم وار..
سیرا سایلاری اسم مقامیندا ایشلنرسه، اسملر کیمی "کیم" سوالینا دا جواب وئره بیلر.مثال: اوچونجولر گلدیلر.-کیملر گلدی؟- اوچونجولر.
کسر سایلاری
بو سایلار مقدار سایلاریندان دوزه لیر. بو سایلار بوتوو بیر عددین معین مقدارینی بیلدیریر و مقدار سایلاری سوالینا جواب وئریر. بو سایلار ایستر کسر اعشار "٣/۷"، ایستر ایسه "کسر متعارفی" ده آشاغیداکی شکیلده تلفظ اولونور:
واحدین بؤلوندویو عدد اول دئییلیر و اوندان سونرا "دان-دن" ویا "دا- ده" شکیلچیلری گلیر و اوندان سونرا کیچیک عدد دئییلیر. مثلا: یوخاریداکی کسر اعشار بئله تلفظ اولونور. یئددی تام اوندا اوچ...
azb_Arab azb_Arab azb_Arab azb_Arab azb_Arab azb_Arab azb_Arab azb_Arab